Návrh

VYHLÁŠKA

Ministerstva životného prostredia Slovenskej republiky

z .. .. 2010,

 **o vykonaní niektorých ustanovení zákona o obaloch**

Ministerstvo životného prostredia Slovenskej republiky (ďalej len ministerstvo) podľa § 21 písm. b) až g) zákona č. …../2010 Z. z. o obaloch ustanovuje:

##### **§ 1**

Táto vyhláška upravuje

1. podrobnosti o požiadavkách na zloženie a vlastnosti obalov,
2. podrobnosti o označovaní obalov,
3. obsah a spôsob vedenia Registra povinných osôb a oprávnených organizácií (ďalej len register ), vzor potvrdenia o zápise do registra a vzor žiadosti o zápis do registra,
4. podrobnosti o evidencii obalov, odpadov z obalov a o ich vedení, podrobnosti o ohlasovaní údajov z evidencie obalov a odpadov z obalov (§ 10),
5. záväzné limity pre rozsah zhodnocovania odpadov z obalov a  pre rozsah ich recyklácie vo vzťahu k celkovej hmotnosti odpadov z obalov,
6. podrobnosti o spôsobe preukazovania plnenia záväzných limitov na území členských štátov Európskej spoločenstva, ako aj mimo územia členských štátov Európskeho spoločenstva.

##### **§ 2**

Podrobnosti o požiadavkách na zloženie a vlastnosti obalov sú uvedené v prílohe č. 1.

##### **§ 3**

(1) Obaly sa označujú grafickými značkami podľa prílohy č. 2 okrem

1. obalov, ktorých plocha po rozložení nepresahuje 100 cm2,
2. obalov, ktorých menovitý objem nepresahuje 50 ml,
3. vnútorných fixačných prostriedkov, preložiek a vložiek, ak nie sú potlačené, prelisované alebo vyrazené,
4. obalov zo zmrštiteľnej fólie, prieťažnej fólie alebo z plastovej fólie, ak nie sú potlačené a označené etiketou,
5. súčastí obalov, ako sú etikety, štítky a visačky,
6. súčastí obalov, ktorých hmotnosť nepresahuje 5 g,
7. obalov, na ktoré sa vzťahujú povinnosti pri nakladaní s nebezpečnými odpadmi,
8. obalov znečistených nevyužitými zvyškami nebezpečných chemických látok a prípravkov, ak je spôsob ďalšieho nakladania s obalmi vyjadrený v sprievodnej dokumentácii alebo na obale iným spôsobom.

(2) Obal musí mať vhodné označenie na samotnom obale alebo na etikete.

(3) Označenie sa umiestňuje na takom mieste na obale, ktoré sa otváraním obalu alebo bežnou manipuláciou s obalom nepoškodí alebo neodstráni. Viacnásobné použitie identifikačného znaku na obale je prípustné.

(4) Ak z technických dôvodov nie je možné umiestniť značku na obale, možno ju umiestniť k tovaru v obale, ak to vlastnosti tovaru dovoľujú, alebo na osobitnom letáčiku odovzdávanom príjemcovi tovaru spolu s tovarom v obale.

(4) Zálohované opakovane použiteľné obaly sa označujú textom „Návratný obal.“

(5) Veľkosť značky a označenie obalu textom „Návratný obal“ musia byť čitateľné.

##### **§ 4**

(1) Povinná osoba a oprávnená organizácia vedie evidenciu obalov podľa druhov obalových materiálov vrátane množstiev opakovane použiteľných obalov a množstiev zhodnotených odpadov z obalov a recyklovaných odpadov z obalov na tlačive, ktorého vzor je uvedený v prílohe č. 3.

(2) Evidenciu vedie povinná osoba a oprávnená organizácia priebežne v písomnej forme alebo v elektronickej forme.

(3) Povinná osoba a oprávnená organizácia ohlasuje ministerstvu z evidencie vedenej podľa odsekov 1 a 2 údaje o objeme výroby, dovozu a vývozu obalov, ako aj o objeme opakovane použiteľných obalov, zhodnotených a recyklovaných odpadov z obalov. Hlásenie sa podáva na tlačive, ktorého vzor je uvedený v prílohe č. 4.

##### **§ 5**

(1) Register osôb, ktoré sú fyzickými osobami - podnikateľmi, obsahuje

a) registračné číslo,
b) dátum registrácie,
c) obchodné meno a miesto podnikania,
d) meno a priezvisko,
e) identifikačné číslo,
f) spôsob zabezpečenia povinnosti zberu odpadov z obalov,
g) údaje o obaloch, pre ktoré zabezpečuje povinnosť zberu odpadov z obalov,
h) spôsob zabezpečenia zhodnocovania a recyklácie odpadov z obalov.

(2) Register osôb, ktoré sú právnickými osobami, obsahuje
a) registračné číslo,
b) dátum registrácie,
c) obchodné meno a sídlo,
d) meno a priezvisko osôb, ktoré sú štatutárnym orgánom povinnej osoby alebo členmi jej štatutárneho orgánu
e) identifikačné číslo,
f) spôsob zabezpečenia povinnosti zberu odpadov z obalov,
g) údaje o obaloch, pre ktoré zabezpečuje povinnosť zberu odpadov z obalov,

h) spôsob zabezpečenia zhodnocovania a recyklácie odpadov z obalov.

(3) Register sa vedie v písomnej forme a v elektronickej forme a je verejne prístupný.

(4) Formulár žiadosti o zápis do registra je uvedený v prílohe č. 5.

(5) Potvrdenie o zápise do registra sa vydáva na tlačive, ktorého vzor je uvedený v prílohe č.

6.

**§ 6**

Záväzné limity pre rozsah zhodnocovania odpadov z obalov a záväzné limity pre rozsah recyklácie odpadov z obalov vo vzťahu k celkovej hmotnosti odpadov z obalov sú uvedené v prílohe č. 7.

**§ 7**

Splnenie podmienok preukazuje povinná osoba alebo oprávnená organizácia predložením oprávnenia vydaného príslušným orgánom štátu, na základe ktorého zariadenie na zhodnocovanie odpadov vykonáva svoju činnosť.

##### **§ 8**

Touto vyhláškou sa preberajú právne akty Európskych spoločenstiev a Európskej únie uvedené v prílohe č. 8.

 **§ 9**

Táto vyhláška nadobúda účinnosť ….. 2010.

Príloha č. 1

k vyhláške č. …/2010 Z. z.

##### **POŽIADAVKY NA ZLOŽENIE A VLASTNOSTI OBALOV**

1. Požiadavky na výrobu a zloženie obalov

1.1 Obaly sa vyrábajú tak, aby ich množstvo a hmotnosť boli obmedzené na minimálne množstvo zodpovedajúce udržaniu potrebnej úrovne bezpečnosti, hygieny a prijateľnosti pre výrobok v obale a pre spotrebiteľa.1)

1.2 Obaly sa navrhujú, vyrábajú a obchoduje sa s nimi tak, aby sa umožnilo ich opätovné použitie, zhodnocovanie vrátane recyklácie a minimalizoval sa ich vplyv na životné prostredie, keď sa odpad z obalov alebo zvyšky z nakladania s odpadmi z obalov zneškodňujú.

1.3 Obaly sa vyrábajú tak, aby prítomnosť škodlivých a iných nebezpečných látok a materiálov ako zložiek obalových materiálov alebo niektorej zložky obalov bola minimalizovaná s ohľadom na ich prítomnosť v emisiách, popole alebo výluhu, keď sa obaly alebo zvyšky z nakladania s odpadmi z obalov spaľujú alebo skládkujú.

2. Požiadavky na vlastnosti umožňujúce opätovné použitie obalov

Obaly musia súčasne spĺňať tieto požiadavky:

a) fyzikálne vlastnosti obalov musia umožniť v predpokladaných obvyklých podmienkach používania ich viacnásobné použitie,

b) činnosti s použitými obalmi musí byť možné vykonávať tak, aby boli dodržané požiadavky na ochranu zdravia a bezpečnosť pri práci,

c) musia byť splnené špecifické požiadavky týkajúce sa obalov vhodných na zhodnotenie ihneď po tom, ako sa obaly prestanú opakovane používať a stanú sa odpadom.

3. Požiadavky na vlastnosti umožňujúce odber zálohovaných opakovane použiteľných obalov

Zálohovaný opakovane použiteľný musí pri odbere spĺňať tieto kritériá:

a) neporušenosť,

b) pôvodný tvar,

c) bez mechanických nečistôt (vnútri i na povrchu),

d) rovnaký druh; druhom obalu je jeho rozlíšenie podľa druhu nápoja, ktorý sa do neho plní, (napr. fľaša na pivo, na minerálku),

e) rovnaký typ; typom obalu je konštrukčný typ, stanovený špecifikáciou odsúhlasenou osobami podľa § 6 ods. 5 zákona.

4. Požiadavky na vlastnosti umožňujúce zhodnocovanie obalov

4.1 Vhodnosť na zhodnotenie materiálovou recykláciou

Obaly sa vyrábajú takým spôsobom, aby bola umožnená recyklácia aspoň časti použitého materiálu na výrobu predajného výrobku.2)

4.2 Vhodnosť na energetické zhodnotenie

Odpady z obalov určené na energetické zhodnotenie musia mať čo možno najmenej zložiek s nízkokalorickou hodnotou na účely zlepšenia energetického zhodnotenia.3)

4.3 Vhodnosť na zhodnocovanie kompostovaním

Odpady z obalov určené na kompostovanie musia mať takú schopnosť biologického rozkladu, ktorá by nebránila ich separovanému zberu a kompostovaciemu procesu alebo vplyvom, ktorým by boli vystavené.

4.4 Biodegradovateľné obaly

Biodegradovateľný odpad z obalov musí byť fyzikálne, chemicky, termicky alebo biologicky rozložiteľný tak, aby sa prevažná časť vzniknutého kompostu nakoniec rozložila na oxid uhličitý, biomasu a vodu.

1) STN EN 13428 (77 7005) Obaly. Špecifické požiadavky na výrobu a zloženie. Prevencia znížením zdrojov.

2) STN EN 13430 (77 7007) Obaly. Požiadavky na obaly zhodnotiteľné materiálovou recykláciou.

3) STN EN 13431 (77 7008) Obaly. Požiadavky na energeticky zhodnotiteľné obaly vrátane špecifikácie minimálnej nízkokalorickej výhrevnosti.

Príloha č. 2

k vyhláške č. …/2010 Z. z.

**GRAFICKÉ ZNAČKY NA OZNAČOVANIE OBALOV**

##### (1) Značka, ktorá znamená, že obal je možné zhodnotiť. Súčasťou značky je označenie materiálu,1) z ktorého je obal

#####  **a) b) c)**

(2) Značka, ktorá znamená, že obal po použití treba dať do zbernej nádoby.

Príloha č. 3

k vyhláške č. …/2010 Z. z.

Tlačivo

##### **EVIDENČNÝ LIST OBALOV A ODPADOV Z OBALOV**

 **Spôsob vypĺňania tlačiva**

Do Evidenčného listu obalov a odpadov z obalov sa požadované údaje, ktoré sú uvedené v tabuľke, zapisujú najmenej raz za kalendárny štvrťrok.

**Povinná osoba/Oprávnená organizácia**

**IČO** uvedie sa identifikačné číslo organizácie; ak má organizácia IČO menšie ako osemmiestne, zľava sa doplnia nuly na celkový počet 8 miest.

**Obchodné meno** uvedie sa obchodné meno povinnej osoby/oprávnenej organizácie (právnickej osoby alebo fyzickej osoby) tak, ako je zapísané v obchodnom registri alebo v živnostenskom liste, alebo názov obce.

**Ulica, obec, PSČ** uvádza sa presná a úplná adresa organizácie, jej telefón, fax, e-mail, adresa URL.

**PREVÁDZKAREŇ / ZÁVOD**

Nasledujúca časť týkajúca sa samostatnej prevádzkarne / závodu sa vypĺňa v prípade, že nie je totožná s povinnou osobou.

**Názov** uvádza sa, ak je zavedený vnútri organizácie.

**Ulica, obec, PSČ** uvádza sa presná a úplná adresa samostatnej prevádzkarne, jej telefón, fax, e-mail, adresa URL.

**Štvrťrok** uvádza sa štvrťrok, za ktorý sa vedie evidencia obalov a odpadov z obalov, t. j. postupne január až marec (I.), apríl až jún (II.), júl až september (III.), október až december (IV.) príslušného roka.

**Materiál** uvádza sa celkové množstvo obalového materiálu, t. j. sklo, plasty- LDPE, LLDPE, plasty-HDPE, PP, plasty- PET, ostatné plasty, papier a lepenka, kompozity, kovy oceľ, kovy hliník, drevo, ostatné a spolu.

**Množstvo obalov** uvádza sa celkové množstvo obalov vrátane opakovane použiteľných obalov.

Stĺpec 2 (Zakúpené v SR, z domácej výroby a vlastnej výroby) uvedie sa množstvo obalov vrátane opakovane použiteľných obalov zakúpených od výrobcov obalov v Slovenskej republike alebo od dodávateľov, ktoré pochádzajú z domácej výroby a množstvo obalov vyrobených povinnou osobou.

Stĺpec 3 (Dovoz) uvedie sa množstvo dovezených obalov, plných aj prázdnych vrátane opakovane použiteľných obalov prepravených cez štátnu hranicu na územie Slovenskej republiky.

Stĺpec 4 (Vývoz) uvedie sa množstvo vyvezených obalov, plných aj prázdnych vrátane opakovane použiteľných obalov prepravených cez štátnu hranicu mimo územia Slovenskej republiky.

Stĺpec 5 (Celkové množstvo obalov vrátane opakovane použiteľných obalov uvedených na trh) uvedie sa množstvo obalov, pre ktoré vyplýva povinnosť zabezpečenia zberu, zhodnotenia a recyklácie odpadov z obalov.

Stĺpec 5 = (Stĺpec 2) + (Stĺpec 3) - (Stĺpec 4)

Stĺpec 6 uvedie sa množstvo energeticky zhodnotených odpadov z obalov zhodnotených činnosťou R1 podľa prílohy č. 2 k zákonu č. 223/2001 Z. z. o odpadoch a o zmene a doplnení niektorých zákonov.

Stĺpec 7 uvedie sa množstvo zhodnotených odpadov z obalov okrem množstva zhodnotených spôsobom recyklácia a energetické zhodnotenie.

Stĺpec 8 uvedie sa množstvo zhodnotených odpadov z obalov vrátane opakovane použiteľných obalov v spaľovniach odpadov s energetickým využitím činnosťou R1 podľa prílohy č. 2 k zákonu č. 223/2001 Z. z. o odpadoch.

Stĺpec 9 uvedie sa množstvo zhodnotených odpadov z obalov vrátane opakovane použiteľných obalov spôsobom materiálová recyklácia okrem kompostovania a iných biologických transformačných procesov (činnosťami R3, R5) podľa prílohy č. 2 k zákonu č. 223/2001 Z. z. o odpadoch.

Stĺpec 10 uvedie sa množstvo zhodnotených odpadov z obalov vrátane opakovane použiteľných obalov spôsobom recyklácia vrátane kompostovania a iných biologických transformačných procesov (činnosťou R3) okrem materiálovej recyklácie.

Stĺpec 11 uvedie sa množstvo odpadov z obalov vrátane opakovane použiteľných obalov vyvezených na účely ich zhodnotenia mimo územia Slovenskej republiky, pričom zhodnotenie odpadov je vykonané spôsobom stanoveným alebo jemu porovnateľným s pravidlami Európskej únie.

**Zodpovedná osoba** uvedie sa poverená osoba, ktorá je vo firme zodpovedná za vedenie evidencie, jej telefón, fax, e-mail, adresa URL.

1. VZOR
2. EVIDENČNÝ LIST OBALOV A ODPADOV Z OBALOV

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Povinná osoba / Oprávnená organizácia | IČO |  |  |  |  |  |  |  |  |   PREVÁDZKÁREŇ / ZÁVOD |
| Obchodné meno | Názov |
| AdresaUlica:Obec: PSČ: | AdresaUlica:Obec: PSČ: |
| Telefón: Fax: E-mail: URL: | Telefón: Fax: E-mail: URL: |

|  |  |  |
| --- | --- | --- |
| Štvrtrok: Rok: |  Množstvo obalov | Množstvo odpadov z obalov |
| Materiál | Zakúpené v SR, z domácej výroby a vl.. výroby vrátane opak. použ. obalov (t) | Dovozvrátane opak.. použ. obalov  (t) | Vývozvrátane opak. použ. obalov  (t) | Celkové množstvo obalov vrátane opakovane použitelných obalov uvedených na trh(t) | Energet. zhodnote-nie(t) | Zhodno-tenieiné(t) | Spaľovanie v spaľov-niach s energet. využitím(t) | Mate-riálová recyk-lácia (t) | Re-cyk-lácia iná(t) | Vyvezené za účelom zhodno-tenia(t) |
| 1 | 2 | 3 | 4 | 5 | 6 | 7 | 8 | 9 | 10 | 11 |
| **Sklo** |  |  |  |  |  |  |  |  |  |  |
| **Plasty** | LDPE, LLDPE |  |  |  |  | - | - | - | - | - |  |
| HDPE, PP |  |  |  |  |
| PET |  |  |  |  |
| Ostatné plasty |  |  |  |  |
| **Papier a lepenka** |  |  |  |  |  |  |  |  |  |  |
| **Kompozity** |  |  |  |  |  |  |  |  |  |  |
| **Kovy** | Kovy - oceľ |  |  |  |  | - | - | - | - | - | - |
| Kovy – hliník |  |  |  |  |
| Ostatné kovy |  |  |  |  |
| **Drevo** |  |  |  |  |  |  |  |  |  |  |
| **Ostatné** |  |  |  |  |  |  |  |  |  |  |
| **Spolu** |  |  |  |  |  |  |  |  |  |  |

Vysvetlivky: polyetylény s nízkou kompaktnosťou (LDPE, LLDPE), polyetylény s vysokou kompaktnosťou (HDPE), polypropylén (PP), polyetyléntereftalát (PET);

Príloha č. 4

k vyhláške č. …/2010 Z. z.

Tlačivo

**HLÁSENIE O OBALOCH A O PLNENÍ ZÁVÄZNÝCH LIMITOV ZHODNOCOVANIA
A RECYKLÁCIE ODPADOV Z OBALOV**

**Spôsob vypĺňania tlačiva**

Do hlásenia o obaloch a odpadov z obalov sa požadované údaje, ktoré sú uvedené v tabuľke, zapisujú len raz za kalendárny rok.

**Povinná osoba/Oprávnená organizácia**

**IČO** uvedie sa identifikačné číslo organizácie; ak má organizácia IČO menšie ako osemmiestne, zľava sa doplnia nuly na celkový počet 8 miest.

**Obchodné meno** uvedie sa obchodné meno povinnej osoby/oprávnenej organizácie (právnickej osoby alebo fyzickej osoby) tak, ako je zapísané v obchodnom registri alebo v živnostenskom liste, alebo názov obce.
**Ulica, obec, PSČ** uvádza sa presná a úplná adresa organizácie, jej telefón, fax, e-mail, adresa URL.

**PREVÁDZKAREŇ / ZÁVOD**

Nasledujúca časť týkajúca sa samostatnej prevádzkarne / závodu sa vypĺňa v prípade, že nie je totožná s povinnou osobou.

**Názov** uvádza sa, ak je zavedený vnútri organizácie.

**Ulica, obec, PSČ** uvádza sa presná a úplná adresa samostatnej prevádzkarne, jej telefón, fax, e-mail, adresa URL.

**Rok** uvádza sa príslušný kalendárny rok, za ktorý sa podáva hlásenie o obaloch a odpadoch z obalov.

**Materiál** uvádza sa celkové množstvo obalového materiálu, t. j. sklo, plasty- LDPE, LLDPE, plasty-HDPE, PP, plasty- PET, ostatné plasty, papier a lepenka, kompozity, kovy oceľ, kovy hliník, drevo, ostatné a spolu.

**Množstvo obalov** uvádza sa celkové množstvo obalov vrátane opakovane použiteľných obalov.

Stĺpec 2 (Zakúpené v SR, z domácej výroby a vlastnej výroby) uvedie sa množstvo obalov vrátane opakovane použiteľných obalov zakúpených od výrobcov obalov v Slovenskej republike alebo od dodávateľov, ktoré pochádzajú z domácej výroby a množstvo obalov vyrobených povinnou osobou.

Stĺpec 3 (Dovoz) uvedie sa množstvo dovezených obalov, plných aj prázdnych vrátane opakovane použiteľných obalov prepravených cez štátnu hranicu na územie Slovenskej republiky.

Stĺpec 4 (Vývoz) uvedie sa množstvo vyvezených obalov, plných aj prázdnych vrátane opakovane použiteľných obalov prepravených cez štátnu hranicu mimo územia Slovenskej republiky.

Stĺpec 5 (Celkové množstvo obalov vrátane opakovane použiteľných obalov uvedených na trh) uvedie sa množstvo obalov, pre ktoré vyplýva povinnosť zabezpečenia zberu, zhodnotenia a recyklácie odpadov z obalov.

Stĺpec 5 = (Stĺpec 2) + (Stĺpec 3) - (Stĺpec 4)

Stĺpec 6 uvedie sa množstvo energeticky zhodnotených odpadov z obalov zhodnotených činnosťou R1 podľa prílohy č. 2 k zákonu č. 223/2001 Z. z. o odpadoch a o zmene a doplnení niektorých zákonov.

Stĺpec 7 uvedie sa množstvo zhodnotených odpadov z obalov okrem množstva zhodnotených spôsobom recyklácia a energetické zhodnotenie.

Stĺpec 8 uvedie sa množstvo zhodnotených odpadov z obalov vrátane opakovane použiteľných obalov v spaľovniach odpadov s energetickým využitím činnosťou R1 podľa prílohy č. 2 k zákonu č. 223/2001 Z. z. o odpadoch.

Stĺpec 9 uvedie sa množstvo zhodnotených odpadov z obalov vrátane opakovane použiteľných obalov spôsobom materiálová recyklácia okrem kompostovania a iných biologických transformačných procesov (činnosťami R3, R5) podľa prílohy č. 2 k zákonu č. 223/2001 Z. z. o odpadoch.

Stĺpec 10 uvedie sa množstvo zhodnotených odpadov z obalov vrátane opakovane použiteľných obalov spôsobom recyklácia vrátane kompostovania a iných biologických transformačných procesov (činnosťou R3) okrem materiálovej recyklácie.

Stĺpec 11 uvedie sa množstvo odpadov z obalov vrátane opakovane použiteľných obalov vyvezených na účely ich zhodnotenia mimo územia Slovenskej republiky, pričom zhodnotenie odpadov je vykonané spôsobom stanoveným alebo jemu porovnateľným s pravidlami Európskej únie.

**Zodpovedná osoba** uvedie sa poverená osoba, ktorá je vo firme zodpovedná za vedenie evidencie, jej telefón, fax, e-mail, adresa URL.

**Dátum podpisu** uvedie sa dátum podpísania tlačiva.

# VZOR

# Hlásenie o obaloch uvedených na trh v SR a o plnení záväzných limitov zhodnocovania a recyklácie odpadov z obalov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Rok …………….

|  |
| --- |
| Vyplní ministerstvo |
| Pečiatka: | Evidenčné číslo: Dátum doručenia:Doklad za úrad overil: |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Povinná osoba/Oprávnená organizácia | IČO |  |  |  |  |  |  |  |  |   |
| Obchodné meno |
| AdresaUlica:Obec: PSČ: |

|  |  |  |
| --- | --- | --- |
| Rok: |  Množstvo obalov | Množstvo odpadov z obalov |
| Materiál | Zakúpené v SR, z domácej výroby a vl.. výroby vrátane opak. použ. obalov (t) | Dovozvrátane opak.. použ. obalov  (t) | Vývozvrátane opak. použ. obalov  (t) | Celkové množstvo obalov vrátane opakovane použitelných obalov uvedených na trh(t) | Energet. zhodnote-nie(t) | Zhodno-tenieiné(t) | Spaľovanie v spaľov-niach s energet. využitím(t) | Mate-riálová recyk-lácia (t) | Re-cyk-lácia iná(t) | Vyvezené za účelom zhodno-tenia(t) |
| 1 | 2 | 3 | 4 | 5 | 6 | 7 | 8 | 9 | 10 | 11 |
| **Sklo** |  |  |  |  |  |  |  |  |  |  |
| **Plasty** | LDPE, LLDPE |  |  |  |  | - | - | - | - | - |  |
| HDPE, PP |  |  |  |  |
| PET |  |  |  |  |
| Ostatné plasty |  |  |  |  |
| **Papier a lepenka** |  |  |  |  |  |  |  |  |  |  |
| **Kompozity** |  |  |  |  |  |  |  |  |  |  |
| **Kovy** | Kovy - oceľ |  |  |  |  | - | - | - | - | - | - |
| Kovy – hliník |  |  |  |  |
| Ostatné kovy |  |  |  |  |
| **Drevo** |  |  |  |  |  |  |  |  |  |  |
| **Ostatné** |  |  |  |  |  |  |  |  |  |  |
| **Spolu** |  |  |  |  |  |  |  |  |  |  |

Vysvetlivky: polyetylény s nízkou kompaktnosťou (LDPE, LLDPE), polyetylény s vysokou kompaktnosťou (HDPE), polypropylén (PP), polyetyléntereftalát (PET);

Príloha č. 5

k vyhláške č. …/2010 Z. z.

VZOR

# ŽIADOSŤ O ZÁPIS DO REGISTRA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Fyzická osoba / právnická osoba | IČO |  |  |  |  |  |  |  |  |  |
| Obchodné meno |
| Miesto podnikania/sídlo:Ulica:Obec: PSČ: |
| Meno a priezvisko / štatutárny orgán:Dátum narodenia:Adresa trvalého pobytu:Telefón: Fax:  E-mail: URL:  |

|  |
| --- |
| Spôsob zabezpečenia povinnosti zberu, zhodnocovania, recyklácie(okrem možnosti áno/nie sa uvedie aj spôsob zabezpečenia povinnosti) |
| pre oblasť zberu:  |  Áno (x) |  Nie (-) |
| pre oblasť zhodnocovania: |  Áno (x) |  Nie (-) |
| pre oblasť recyklácie: |  Áno (x) |  Nie (-) |

## Spôsob informovania spotrebiteľov o zbere

|  |  |  |
| --- | --- | --- |
| **Informačná tabuľa v mieste prevádzky** | Áno (x) | Nie (-) |
| Iný spôsob informovania: (v prípade, že nie je umiestnená informačná tabuľa v mieste prevádzky alebo je zabezpečený aj ďalší spôsob informovania spotrebiteľov) |
| Zber odpadov z obalov |
| Druhy obalov (uvedú sa druhy obalov podľa obalového materiálu): |

......................................... ...............................................................

 dátum pečiatka a podpis

Príloha č. 6

k vyhláške č. …/2010 Z. z.

VZOR

**Ministerstvo životného prostredia Slovenskej republiky**

**----------------------------------------------------------------------------------------------------------------**

Bratislava .............

**Potvrdenie o zápise do Registra povinných osôb a oprávnených organizácií**

Ministerstvo životného prostredia Slovenskej republiky podľa § 9 ods. 7. zákona č. …../2010 Z.z. o obaloch potvrdzuje zapísanie povinnej osoby/oprávnenej organizácie do registra.

**Číslo registrácie: ……………………………………………………………………………………………**

**Obchodné meno: ……………………………………………………………………………………………**

**IČO: ………………………………………………………………………………………………**

**Miesto podnikania: ………………………………………….…………………………………………………..**

**Meno a priezvisko:**

**…………………………………………………………………………………………….**

**(**Tento riadok sa vyplní, ak ide o fyzickú osobu – podnikateľa)

**Meno a priezvisko osoby, ktorá je štatutárnym orgánom:**

**…………………………………………………………………………………………….**

(Tento riadok sa vyplní, ak ide o právnickú osobu)

**Adresa trvalého pobytu ……………………………………………………………………………………………**

**Druhy obalov, pre ktoré zabezpečuje povinnosť odberu opakovane použitelných obalov**

**(zber odpadov z obalov)**

**……………………………………………………………………………………………**

**Odtlačok pečiatky a podpis: ……………………………………..**

Príloha č. 7
k vyhláške č. .../2010 Z. z.

**1. Záväzné limity pre rozsah zhodnocovania odpadov
z obalov vo vzťahu k celkovej hmotnosti odpadov z obalov**

|  |  |  |  |  |  |
| --- | --- | --- | --- | --- | --- |
| **Roky** | **2005** | **2007** | **2009** | **2011** | **2012** |
| **Obalový materiál** | **%** | **%** | **%** | **%** | **%** |
| **Papier** | **36** | **45** | **61** | **65** | **68** |
| **Sklo** | **40** | **43** | **46** | **50** | **60** |
| **Plasty** | **28** | **38** | **40** | **45** | **48** |
| **Kovy** | **20** | **25** | **35** | **50** | **55** |
| **Drevo** | **0** | **0** | **0** | **25** | **35** |
| **Spolu** | **32, 3** | **39, 4** | **49** | **56** | **60** |

**2. Záväzné limity pre rozsah recyklácie odpadov
z obalov vo vzťahu k celkovej hmotnosti odpadov z obalov**

|  |  |  |  |  |  |
| --- | --- | --- | --- | --- | --- |
| **Roky** | **2005** | **2007** | **2009** | **2011** | **2012** |
| **Obalový materiál** | **%** | **%** | **%** | **%** | **%** |
|   Papier | 30 | 40 | 56 | 58 | 60 |
|   Sklo | 40 | 43 | 46 | 50 | 60 |
|   Plasty | 20 | 30 | 35 | 40 | 45 |
|   Kovy | 20 | 25 | 35 | 50 | 55 |
|   Drevo | 0 | 0 | 0 | 15 | 25 |
| **Spolu** | 28 | 35, 6 | 46 | 50 | 55 |

Poznámka:

Za obaly z jedného materiálu sa považujú obaly, v ktorých jeden materiál tvorí aspoň 70 % hmotnosti obalu.

Príloha č. 8

 k vyhláške č. …/2010 Z. z.

##### **ZOZNAM PREBERANÝCH PRÁVNYCH AKTOVEURÓPSKYCH SPOLOČENSTIEV A EURÓPSKEJ ÚNIE**

Smernica Európskeho parlamentu a Rady 94/62/ES z  20. decembra 1994 o obaloch a odpadoch z obalov (Mimoriadne vydanie Ú. v. EÚ kap.13/zv. 13) v znení smernice Európskeho parlamentu a Rady 2004/12/ES z 11. februára 2004 (Mimoriadne vydanie Ú. v. EÚ kap.13 zv. 34) v znení smernice Európskeho parlamentu a Rady 2005/20/ES z 9. marca 2005 (Ú. v. L 070, 16.3.2005).